संसार का व्‍यक्‍ति से, व्‍यक्‍ति का तेल से, और तेल का तिल से सम्‍बन्‍ध बहुत पुराना है। शायद ही कोई व्‍यक्‍ति ऐसा होगा जो तेल का इस्‍तेमाल न करता हो। अधिकतर लोग इस विचारधारा के होते हैं कि आम खाओ गुट्‌ठली से क्‍या लेना-देना। जो गुठली से आम खाने तक की बातों का ध्‍यान रखते हैं वह हमेशा तनावग्रस्‍त होते हैं। जो देशवासी अपने देश और तेल के बारे में नहीं सोचते उन्‍हें मैं भारत देश का नागरिक ही नहीं मानता। क्‍योंकि तेल खाने, लगाने, गाड़ी चलाने, से लेकर न जाने किस-किस काम आता है। अतएव देश के प्रत्‍येक नागरिक को एक-एक बूंद तेल बचाना चाहिए।